Radio PS

Radio PS er Romsdals eldste lokalradio som fortsatt er i drift. Radio PS ble etablert i november 1984. Pinsemenigheten Sion Molde står ansvarlig for driften. 

Den første sendingen gikk på lufta 12. november 1984, kl 16.00. Det var en samsending med Radio Romsdal. Radio PS har en 24/7 konsesjon, det vil si at den sender døgnet rundt, hele uken.www.radiops.no – sendeplan. (Besøksdato 4. desember 2009) Radio PS har og har hatt samsendinger med enkelte andre nærradiostasjoner i Møre og Romsdal, blant annet Radio Nordvest (Norrøna Radio) i Ålesund. Tidligere også fra Radio Rauma FM på Åndalsnes, til den ble lagt ned. 

Radioen sender fra eget studio i Molde og har konsesjon til å sende i kommunene Molde, Fræna, Aukra, Midsund og Vestnes. Men den kan lyttes til i et større område. Dekningsområdet er innenfor «trekanten» Smøla, Åndalsnes og Ålesund.  På grunn av at konsesjonsområdet har både høye fjell og mange fjorder og daler, sendes det fra flere sendere på FM-bandet. Sendingene streames i tillegg på nettet www.radiops.no – Lytt til Radio PS (Besøksdato 18. februar 2016) 

Radio PS eies av Molde Nærradio AS og drives menigheten Sion Molde. Driften er i sin helhet basert på frivillighet i form av dugnad og økonomisk støtte.

 Redaktører 
 1984 – 1985  Roger Skaug 
 1985 – 1986  Tor Aage Skoglund
 1986 - 2015 Arnstein Sivertsen
 fra 2015 - Halvard Hatlen

 Formål 
Formålet er først og fremst å evangelisere i nærområdet gjennom kristne radioprogram. Men også andre program uten en direkte kristen profil sendes.

 Referanser 

 Eksterne lenker 
 www.radiops.no – Radio PS – besøksdato 31. august 2009

Kategori:Norske nærradiostasjoner
Kategori:Medier i Molde
Kategori:Radiokanaler etablert i 1984